《减字木兰花 其三 题陈蓝洲纪游诗刻》
清代·朱祖谋

云关投老。把臂入林成一笑。笠屐逢迎。赢得青山养伯龄。

流传烟楮。诗笔如神心画古。辽鹤归来。剩与残僧话劫灰。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。